शीर्षक: चार वर्षांच्या अद्वैतची चित्रं लाखो रुपयांची\nवरील काल्पनिक लेखाचे शीर्षक दिल्यास, लेखाची कल्पना करा.\n
मग भले ते रंग आणि चमकी इतरत्र फेकणं असो किंवा तारा वाकवून वेगवेगळ्या आकृत्या तयार करणं असो किंवा अगदी फुग्यांपासून न ओळखता येणारे प्राणी बनवणं असो. 

पण कितीही प्रयत्न केले आणि युट्यूबच्या व्हीडिओचा आधार घेतला तरीही सहसा त्यांच्या कलाकृतींचा फज्जाच उडतो.

पण अद्वैत कोलारकर याचं असं नाही. या चार वर्षांच्या कलाकार मुलाची चित्रं कॅनडा आणि भारतातल्या आर्ट गॅलऱ्यांमध्ये दिमाखात झळकत आहेत. त्याच्या चित्रांची किंमत ऐकाल तर थक्क व्हाल! 

त्याच्या एका चित्रांची किंमत चक्क 2000 पाऊंड म्हणजे 1 लाख 83 हजार एवढी आहे. 

मागच्या महिन्यात अद्वैतनं आणखी एक विक्रम रचला. त्याचं चित्र न्यूयॉर्कच्या 'ArtExpo' या प्रदर्शनात झळकलं. याबरोबरच या प्रदर्शनात चित्र झळकवणारा तो सगळ्यात लहान चित्रकार ठरला.

ट्विटरवर अद्वैतच्या नावाची नुसती धूम आहे. त्याच्या कौतुकाचा ओघ थांबत नाही आहे हे वेगळ सांगायला नकोच.  

श्रुती कोलारकर यांना आपल्या मुलाचा खूप अभिमान वाटतो. त्यांनी 'बीबीसी थ्री'ला सांगितलं की, त्यांचा मुलगा आठ महिन्यांचा असल्यापासून चित्रं काढतोय. त्यावेळेस त्यांचं कुटुंब पुण्यात राहात होतं.

तो त्याच्या बहिणीचे, स्वराचे रंग घ्यायचा आणि ती चित्र काढत असेल तर हाही काढायला लागायचा.

"त्याला रंग प्रचंड आवडतात. तो चित्र काढता काढता अगदी रंगून जातो. अगदी तासनतास तो रंगाशी खेळतो," श्रुती सांगतात. 

"त्याच्या कलेला आणखी प्रोत्साहन द्यायला हवं असं आम्हाला वाटलं, मग आम्ही त्याला त्याच्यासाठीचे रंग आणून द्यायला लागलो."

पण अद्वैत जेव्हा एक वर्षाचा झाला तेव्हा तो फरशीवर काही अमूर्त चित्रं काढायला लागला. ती चित्रं खूपच सुंदर होती, अगदी मोठ्या माणसानं काढल्यासारखी. 

"त्याला अगदी लहान वयापासून कॉम्पोझिशन आणि रंगांची चांगली जाण असल्याचं आमच्या लक्षात आलं," व्यवसायानं व्हिज्युअल डिझायनर असलेल्या श्रुती सांगतात. 

तो दोन वर्षांचा असताना त्याच्या चित्रांची दखल पुण्यातल्या Art2Day या गॅलरीनं घेतली. अद्वैतच्या चित्रांचं एक प्रदर्शन या गॅलरीत भरलं ज्यात त्याची 30 चित्रं ठेवण्यात आली. 

त्यानं दोन वर्षांत जेवढं यश मिळवलं आहे ते मिळवायला अनेकांना खूप काळ जावा लागतो. 

यानंतर त्यांचं कुटुंब कॅनडातल्या सेंट जॉन, न्यु ब्रुन्सवीक इथे स्थलांतरित झालं. आपल्या मुलामध्ये असणाऱ्या अलौकिक कलेकडे दुर्लक्ष होऊ नये असं श्रुती यांना मनापासून वाटतं होतं. त्यामुळे त्यांनी...